NGC 5866
NGC 5866 on lääts- või spiraalgalaktika, mis asub Lohe tähtkujus. Galaktika avastas 1781. aastal tõenäoliselt Pierre Méchain või Charles Messier ning Messier lisas selle ilmselt oma kataloogi kui Messier 102. Messier 102 on süvataeva objekt, mille asukohas pole üksmeelt. 1788. aastal avastas selle iseseisvalt William Herschel. NGC 5866 asub umbes 44 miljoni valgusaasta kaugusel ning see on Maalt vaadeldav ainult küljepealt. Galaktika diameeter on 60 000 valgusaastat ning selle tähesuurus on 10,7.